Ager

Yōkan 250pxYōkan sarta Mizuyōkan (vérsi anu langkung seueur caina). Jinis katuangan Wagashi (Manisan tradisional) Bahan utama Témpél kacang beureum (Anko), ager (agar-agar), gula Asal Jepang Tékstur Kenyal, lemes Rasa Amis

Yōkan () nyaéta salasahiji jinis manisan tradisional Jepang (wagashi) anu dijieun tina campuran témpél kacang beureum, ager, sarta gula. Aya dua jinis yōkan anu utama, nyaéta neri yōkan anu téksturna leuwih mundel sarta mizu yōkan anu téksturna langkung lemes sarta ngandung langkung seueur cai, biasana didahar nalika usum panas. Salian ti rasa kacang beureum, yōkan ogé sering dicampur sareng bahan sanésna sapertos hui manis atanapi kacang chestnut.
Ager; léngkong; basa Indonésiana agar-agar nyaéta hiji zat nu wanguna ngagéblég/gel kalawan geunyal, dijieun tina hasil olahan jukut laut (alga).
 Jukut laut nu bisa dijieun ager taya lian ti golongan Eucheuma spinosum (Rhodophycophyta) (Gracilaria jeung  Gelidium), urang Jepang nyebutna "kanten". Tibaheula ager geus jadi salah sahiji komoditi dagangan, sahenteuna di daérah Malaka kanyahoan didagangkeun ti taun 1871.Cyclopædia of India and of eastern and southern Asia, commercial ..., Volume 2, edited by Edward Balfour, Scottish and Adelphi Presses, 1871  
Di pasar ager olaheun téh ilaharna dijual dina wangun tipung, aya ogé nu dijual geus meunang ngolah kalawan dicampur jeung olahan séjén kawas puding jeung sajabana.

Ager jadi ngagéblég téh kualatan mangsa digolakeun, molekul cai jeung molekul ager pacampur. Mangsa ditiiskeun molekul-molekul ager jadi ngagéblég, kitu deui molekul cai milu katahan di jero molekul ager/milu kana molekul ager. Sanajan kitu cai mah henteu milu ngagéblég, umpama ager diantepkeun atawa di dedetkeun lalaunan éta cai baris kaluar dina molekul ager nu  tadi ngagéblég.

Asalmuasal
Bahan dasarna ager téh taya lian ti jukut laut (alga), Mimitina jukut laut beunang manén dikumbah heula ku cai anta/cai biasa, dituluykeun dikeueum kurang leuwih 3 jam. Réngsé dikeueuman dituluykeun dikeueum deui kalawan dicampuran ku kaporit 0.25% kurang leuwih 4-6 jam, maksudna sangkan jukut laut jadi bodas bersih. Réngsé dikeueuman ku kaporit satuluyna diberesihkeun make cai herang, nepika beresih kalayan henteu bau.
Jukut laut nu geus beresih tadi tuluy baé di poé nepi ka garing, sangkan henteu hareuras jukut laut nu garing tadi digalokeu deui jeung asam sulfat éncér kurang leuwih 15 menit. 

Kagunaan
Ager mibanda sababaraha kagunaan kayaning :
 Media/tempat pikeun hirupna baktéri jeung jamur
 Pabrik pangaléngan lauk
 Industri tékstil
 Industri potograpi
 Industri dahareun jeung inuman
 Laksatif
 Meresihan raheut
 Industri kosmétik
 Industri farmasi, jeung sajabana 

 Tempo ogé 
 Cingcau
 Dicutat tina 

 Tutumbu kaluar 
 FAO Corporate Document Repository. Chapter III. Dokumen FAO mengenai agar-agar.

Kategori:Tutuwuhan ubar
Kategori:Kadaharan urang Sunda
Kategori:Bahan dahareun
Kategori:Bahan kadaharan
Kategori:Inuman
Kategori:Ubar tradisional
Kategori:Tutuwuhan